International Medical Students’ Congress of Bucharest – IMSC of Bucharest

In cadrul proiectului FDI: „Eficientizarea procesului de internationalizare a activitatilor Universitatii de Medicina si Farmacie „Carol Davila” Bucuresti” se desfasoara o serie de activitati menite sa creasca notorietatea internationala a Universitatii. Una din activitatile care ne cresc vizibilitatea si atrag atat studenti, cat si profesori si medici din tari invecinate este congresul organizat de Societatea Studentilor in Medicina din Bucuresti, „International Medical Students’ Congress of Bucharest” (IMSCB)

Congresul Național pentru Studenți și Tineri Medici (CNSTM), organizat cu succes în ultimii ani de SSMB, trece anul acesta printr-o tranzitie spre congres internațional, transformându-se în International Medical Students’ Congress of Bucharest – IMSC of Bucharest.

Preluat din 2004 de către Societatea Studenților în Medicină din București (SSMB), CNSTM a ajuns în decembrie 2016 la cea de-a XX-a ediție – numărând aproximativ 1000 de participanți ce au avut acces la peste 25 de conferințe și 50 de workshopuri.

În urma acestui succes de care s-a bucurat CNSTM și a experienței accumulate în decursul edițiilor anterioare, comitetul de organizare, condus de Ana-Adelina Afetelor – Președinte al Congresului-, Ștefan-Viorel Rinu- Coordonator Administrativ- și Gheorghe Potlog – Coordonator Științific – a decis deschiderea porților CNSTM pentru studenții intenaționali și organizarea în decembrie 2017 nu a celei de-a XXI ediții CNSTM, ci a primei ediții IMSC of Bucharest, ediție ce poartă de altfel numele câștigătorului Premiului Nobel G. E. Palade.

Astfel, în perioada 6 – 10 decembrie 2017, SSMB ne invită să participăm la un congres bazat pe tradiția CNSTM, dar care intenționează să aducă nu numai nume sonore din lumea medicală romanească, ci și din cea internatională. IMSC of Bucharest iși propune să-și focuseze conferințele pe abordarea multidisciplinară, oferindu-le studenților posibilitatea de a întelege în profunzime un subiect, ascultând abordarea unei probleme din diferite perspective. Prin International Medical Students’ Congress of Bucharest, SSMB dorește să faciliteze și să înlesnească comunicarea dintre viitorii doctori. Totodată, organizatorii își doresc să creeze un mediu propice schimbului intercultural de informații, în care studenții pasionați și doritori de a se remarca în domeniul cercetării medicale își pot prezenta lucrările științifice. Aceștia au posibilitatea de a-și înscrie abstractele până pe data de 16 octombrie într-una dintre cele 4 secțiuni – Științe Medicale, Științe Chirurgicale, Științe Fundamentale, Pediatrie și Neonatologie. Câștigătorii au posibilitatea de a-și publica lucrările integral în International Journal of Medical Students (IJMS), iar toate abstractele prezentate în cadrul congresului vor fi publicate într-un supliment IJMS.

Pe site-ul IMSC of Bucharest (http://ssmbucharest.ro) sunt puse la dispoziție informații referitoare la o serie de conferințe și workshopuri. Printre invitații de onoare ai primei ediții IMSC of Bucharest se numară Prof. Dr. Catălin Cîrstoiu, decan al Facultății de Medicină UMF “Carol Davila”, Academician Maya Simionescu, Prof. Dr. Fabio Santanelli di Pompeo, șeful departamentului de Chirurgie Plastică al Spitalului Sant’Andrea din Roma și Secretar General al Asociației Europene de Chirurgie Plastică, Dr. Junjie Xiao, conferențiar universitar la Universitatea din Shanghai, Prof. Dr. Daniel Coriu,Vice-Presedinte al Societății Române de Hematologie și numeroși alți invitați.

IMSC of Bucharest promite evenimente medicale de calitate ce vor duce tradiția si renumele CNSTM mai departe, în speranța că în următorii ani va deveni un congres emblematic în domeniul medical.

Articolul International Medical Students’ Congress of Bucharest – IMSC of Bucharest apare prima dată în umfcd.